หนูกินยาคุมเเบบ28เม็ดคะ เเล้วพอดีว่าหนูมีอะไรกับเเฟนเมื่อวานตอนเยนวันที่30 เเล้วทุกๆวันหนูจะทานยาคุมเวลาประมาณ5ทุ่ม เเต่เมื่อวานหนูลืมกินเเล้วมากินตอนเช้าของวันนี้คือวันที่31 หนูจะท้องมั้ยค่ะ หรือมีวิธีเเก้ไข้ยังไงคะ
สวัสดีค่ะ ฮาย,หากโดยปกติ ทานยาคุมกำเนิดเวลา 23.00 น.ของทุกวัน แต่ได้ลืมทานในวันที่ 30 ก.ค. แล้วไปทานในช่วงเช้าของวันที่ 31 ก.ค. ประสิทธิภาพในการป้องกันการตั้งครรภ์ก็อาจลดลงไปบ้างเพียงเล็กน้อยเท่านั้น ดังนั้น หากมีเพศสัมพันธ์ โอกาสที่จะตั้งครรภ์ก็ยังถือว่าน้อยอยู่ค่ะ และไม่จำเป็นต้องทานยาคุมฉุกเฉินใดๆ เพราะยาคุมฉุกเฉินจะใช้ในกรณีที่ลืมทานยามากกว่า 2 วันขึ้นไปเท่านั้นสำหรับในวันนี้ ก็ให้ทานยาคุมเม็ดที่ต้องทานในวันนี้ตามเวลาเดิมปกติ คือ 23.00 น. ไปอีก 1 เม็ดค่ะ ซึ่งจะเท่ากับทานไป 2 เม็ดในวันนี้ แล้วในวันพรุ่งนี้และวันต่อๆ ไป ก็ให้ทานตามเวลาเดิมปกติค่ะ